ആലപ്പുഴ: ജനകീയ മത്സ്യകൃഷിക്കു തുടക്കമിട്ട് പട്ടണക്കാട് ബ്ലോക്ക് പഞ്ചായത്ത് ആലപ്പുഴ: ഭക്ഷ്യസുരക്ഷ ഉറപ്പുവരുത്താന് വിഷമയമില്ലാത്ത മത്സ്യങ്ങള് പ്രാദേശികമായി ലഭ്യമാക്കുന്നതിനായി ജനകീയ മത്സ്യകൃഷിയുടെ ഭാഗമായി ഫിഷറീസ് വകുപ്പിന്റെ നേതൃത്വത്തില് പട്ടണക്കാട് ബ്ലോക്ക് പഞ്ചായത്ത് പരിധിയിലെ പൊതു ജലാശയങ്ങളില് മത്സ്യക്കുഞ്ഞുങ്ങളെ നിക്ഷേപിച്ചു. ശുദ്ധജല മത്സ്യമായ കാര്പ്പ് വിഭാഗത്തില്പ്പെട്ട മത്സ്യക്കുഞ്ഞുങ്ങളെയാണ് വിവിധ ജലാശയങ്ങളിലായി നിക്ഷേപിച്ചത്. പൊതുജലാശയങ്ങള്ക്കു പുറമേ വിവിധ ആരാധനാലയങ്ങളുടെ ജലാശയങ്ങളിലും മത്സ്യക്കുഞ്ഞുങ്ങളെ നിക്ഷേപിച്ചിട്ടുണ്ട്. ബ്ലോക്ക് പരിധിയിലെ പദ്ധതി എഴുപുന്ന ശ്രീനാരായണപുരം ക്ഷേത്രക്കുളത്തില് മത്സ്യക്കുഞ്ഞുങ്ങളെ നിക്ഷേപിച്ച് ബ്ലോക്ക് വൈസ് പ്രസിഡന്റ് ആര്. ജീവന് ഉദ്ഘാടനം ചെയ്തു. ബ്ലോക്ക് പഞ്ചായത്ത് അംഗം എ.യു. അനീഷ്, അക്വാകള്ച്ചര് പ്രമോട്ടര്മാരായ സുധീഷ്, സന്തോഷ്, ധനേഷ് ദാസന് തുടങ്ങിയവര് പങ്കെടുത്തു. പഞ്ചായത്തുകളുടെ നേതൃത്വത്തില് കുടുംബശ്രീ യൂണിറ്റുകള്, അയല്ക്കൂട്ടങ്ങള് വഴി മത്സ്യങ്ങളെ സംരക്ഷിക്കും. തുറവൂര് മത്സ്യഭവന് ഫിഷറീസ് എക്സ്റ്റന്ഷന് ഓഫീസര് വി.എസ്. മിനിമോള്, ചേര്ത്തല മത്സ്യഭവന് ഫിഷറീസ് എക്സ്റ്റന്ഷന് ഓഫീസര് സിബി സോമന്, ചേര്ത്തല അസിസ്റ്റന്റ് ഫിഷറീസ് എക്സ്റ്റന്ഷന് ഓഫീസര് ലീന ഡെന്നിസ് എന്നിവര് പദ്ധതിക്ക് നേതൃത്വം നല്കി.